Poštovane kolegice i kolege,

 po dobrom običaju, u nastavku nekoliko informacija u obliku natuknica onim redom kako mi šta padne na pamet u ovoj šumi preporuka i nedoumica:

- HZJZ objavio je dana 24. kolovoza 2020. **Upute za sprječavanje i suzbijanje epidemije Covid-19 vezano za rad predškolskih ustanova, osnovnih i srednjih škola u školskoj godini 2020./2021.** Navedeni dokument nalazi se na web stranici naše škole pod *Oglasna ploča za učitelje.* Vaš je zadatak upoznati se sa smjernicama i preporukama koje su uputama definirane.

- svaka ustanova dužna je provoditi sve preporuke u onoj mjeri u kojoj to dopuštaju materijalno-tehničko-kadrovski preduvjeti. Ravnatelji škola dužni su koristiti što više iz skupa alata koji su nam na raspolaganju, a kako bi smanjili rizik od zaraze i transmisije virusa unutar ustanove. **Alati koji su nam na raspolaganju su sljedeći:**

**- svaka odgojno-obrazovna skupina/razredni odjel boravi u jednoj prostoriji/učionici**

**- nastavu organizirati u blok satovima kako bi se smanjio broj učitelja**

**- za škole koje su do sada radile u jednoj smjeni organizirati rad u dvije smjene**

**- nastavu organizirati na način da za sve učenike ne počinje i ne završava u isto vrijeme**

**- organizirati odmore učenika u različito vrijeme**

**- organizirati turnuse na način da se razredni odjel podjeli na dvije grupe učenika te u školu naizmjenično dolazi jedna pa druga grupa učenika (turnusi u trajanju od 1 tjedan)**

- Splitsko-dalmatinska Županija zatražit će suglasnost nadležnog Ministarstva za skraćenje nastavnog sata na 40 min za sve škole koje će raditi u dvije ili više smjena

**- od ponedjeljka, 31. kolovoza dužni ste dolaziti na svoje radno mjesto sukladno rasporedu sati i radnih dana s kojim smo završili prošlu nastavnu godinu**

**- u školi ste dužni boraviti od 8:00-13:00 sati poštujući sve epidemiološke preporuke i upute:**

- svako jutro prije odlaska na radno mjesto dužni ste izmjeriti temperaturu

- prilikom dolaska i odlaska s posla mjerit će vam se temperatura beskontaktnim toplomjerom

 - ne preporuča se grupiranje unutar školske ustanove (zajednička marenda, ispijanje kave, druženje u zbornici više osoba), ne preporuča se privatno druženje djelatnika van škole

- ako se u istoj prostoriji nalazi tri ili više osoba nužno je nositi zaštitne maske za usta i nos, isto tako maske se koriste pri ulasku u ured ravnatelja, tajnice i stručnih suradnika, prilikom odlaska u wc, prilikom korištenja svih zajedničkih prostorija

- sve učionice i prostorije u školi (osim jedne do dvije u kojima će se obavljati sitni radovi i popravci) su očišćene i spremne za korištenje pa se preporuča da se rasporedite po školi sa svojim laptopima, svakodnevno će se prostorije dezinficirati i provjetravati

- škola će u narednim danima nabaviti pamučne perive višekratne maske za učitelje i učenike kojima će biti potrebne

- roditeljski sastanci do daljnjeg se održavaju on-line, nije dozvoljen ulazak roditelja ni trećih osoba u školu bez odobrenja ravnatelja

- podsjetnik na raspored dolazaka učitelja po danima:

|  |  |
| --- | --- |
| Učiteljice razredne nastave i svi učitelji/ce s punom satnicom u OŠ Bol | svaki dan |
| Ivo Ivelić | utorak |
| Brigita Bačić | pon i sri  |
| Daniel Kelava | petak |
| Mislava Dodig | uto i pet |
| Anita Štambuk Marević | uto i pet |
| Milan Škrbić | pon i četv |
| Petra Kokeza | uto i četv |
| Lucija Špacal | pon, uto, četv  |
| Karla Marinković | pon |
| Karmen Jakšić | jedan dan po izboru |
| Stručne suradnice Ana i Ana | prema dogovoru između škola Selca i Bol |

- promjena radnih dana prije početka nastave moguća je uz prethodni dogovor s ravnateljem škole

- eventualni izostanak s radnog mjesta uslijed opravdanih razloga (sjednice u drugoj ustanovi, bolest i sl.) pravdati na uobičajeni zakonski način putem ured@os-bol.skole.hr

- sjednica UV planirana je za utorak, obavijest o tome u narednim danima prema rasporedu sastanaka ravnatelja kod Osnivača

Ravnatelj